कहावत है कि घूमने का मतलब ही ज़िंदगी जीना है।
शायद हाँ, अगर पहले आप एयरपोर्ट में दिन भर बिताकर थककर चूर न हो जाएँ।
मेरा मतलब, आप और कहाँ दो घंटे पहले आने के लिए बताए जाने के बाद
दो घंटे देर होने के क़रीब आएँगे?
फिर भी, मुझे लगता है कि पिछले साल के मेरे सफ़र मेरे लिए फ़ायदेमंद रहे थे।
प्रतीत होता है कि उनसे मेरा नज़रिया बढ़ा है।
कुछ हद तक।
इसलिए अब, मैं वहाँ घूमने जा रहा हूँ जहाँ जाना किसी भी
सम्मानित यात्री के लिए अनिवार्य है।
मैं यूरोप घूमने जा रहा हूँ।
ठीक है। अभी हम दरअसल कहाँ हैं?
मैं पूरा महाद्वीप घूमूँगा...
एक छोर से दूसरे तक।
मैं कुछ छुपी हुई ख़ूबसूरतियों की खोज करने और रोमांच की इस उभरती भावना को अपनाने के लिए...
आप यह देख रहे हैं?
...असाधारण रास्तों की ओर जा रहा हूँ।
मुझे देखिए। मैं कितना साहसी हूँ।
वे यहीं हैं। यह क्या है, सामने का हिस्सा?
मैं नए स्वाद चखूँगा...
वाह, यह स्वादिष्ट था।
अंगूर तैयार हैं।
...और स्थानीय लोगों की तरह रहने की कोशिश करूँगा।
मेरे गाँव में स्वागत है।
यह पागलपन है।
मैंने अभी-अभी तुम्हारी जान बचाई। मुझे याद रखना।
मैं अपनी सारी चिंताएँ भूलकर...
वे आ रहे हैं।
आप यह अनुमान ही नहीं लगा सकते कि अत्यधिक आतंकित होने पर शरीर क्या करेगा।
मुझे नहीं लगता कि बड़े होने के बाद, मैंने कभी ऐसा कुछ किया है।
...और मैं वे शब्द बोलने वाला हूँ जो मैंने पहले कभी नहीं बोले।
मैं उड़ान के लिए तैयार हूँ।
द रिलक्टंट ट्रैवलर विद यूजीन लेवी
यूरोप
कहते हैं कि हज़ारों मील के सफ़र की शुरुआत एक कदम से होती है।
या मेरे लिए, एक कदम और थोड़े से धक्के से।
जो भी हो, वह मुझे मेरे आख़िरी यूरोपियन गंतव्य तक ले आया है।
स्पेन।
स्पेन
मुझे स्पेन के बारे में ज़्यादा कुछ नहीं मालूम। सच कहना पड़ेगा।
स्पैनिश इन्क्विज़िशन, वह अच्छी चीज़ नहीं थी।
स्पैनिश ऑमलेट, वह अच्छा होता है।
ठीक है।
तो इस देश के बारे में मेरा सामान्य ज्ञान कोई ख़ुशी मनाने की बात नहीं है।
लेकिन मुझे बहुत अच्छा लग रहा है कि मैं सेविल तक पहुँच गया।
अब, मैं पहला ऐसा साहसी खोजी नहीं हूँ जो इस शहर तक आया है।
मैं क्रिस्टोफ़र कोलंबस के नक़्शेकदम पर चल रहा हूँ।
उनका मक़बरा यहाँ इस कथीड्रल में है।
लेकिन दूसरी ओर, मैं बेहद जीवंत महसूस कर रहा हूँ।
मैं अपना फ़ैन क्लब साथ लाया हूँ।
वे हमेशा मेरे साथ चलते हैं, हालाँकि आप उन्हें शायद ही कभी देख पाते हैं।
हैलो, दोस्तों।
मैं अभी आता हूँ।
हैलो, मिस्टर लेवी।
- शुक्रिया। - नाव पर स्वागत है।
उत्तरी स्वीडन में इस सफ़र की शुरुआत करने के बाद से,
मैं छह देशों का भ्रमण करने के बाद सेविल पहुँचा हूँ,
जो स्पेन के ऐन्डालूसिया इलाके में स्थित है।
मैं यहाँ एक-दो दिन बिताने के बाद यूरोप के मुख्य भूभाग के
सबसे दक्षिणी बिंदु तक जाऊँगा।
मुझे यूरोप माहौल वाक़ई अच्छा लग रहा है,
इसलिए मैं इस यात्रा के ख़त्म होने के बारे में बहुत उत्साहित नहीं हूँ।
क्योंकि मुझे यह जगह वाक़ई पसंद आई। सच में।
सेविल को "पर्ल ऑफ़ ऐन्डालूसिया" यानी ऐन्डालूसिया का मोती कहा जाता है,
जिससे शायद ऐन्डालूसिया एक सीप बन जाता है।
मैं और भी व्याख्या कर सकता हूँ, लेकिन नहीं करूँगा।
तो, हेसूस,
- मेरे ख़्याल से तुम सेविल से हो? - सेविल से हूँ, हाँ।
ठीक है। मैंने देखा कि यहाँ तुम्हारे डैशबोर्ड पर छोटा सा झंडा लगा है।
- यह। - हाँ।
यह बेटिस का झंडा है।
क्योंकि यहाँ सेविल में दो बड़ी टीमें हैं।
सेविया फ़ुटबॉल क्लब और बेटिस फ़ुटबॉल क्लब।
कल यहाँ शहर में ग्रैन डर्बी मैच होने वाला है।
कल?
हाँ, लोग बिल्कुल पागल हो जाते हैं।
- बिल्कुल? - हाँ।
ठीक है।
मैं शो बिज़नेस में काम करता हूँ, तो मुझे फ़ैन्स के पागल होने के बारे में पता है।
लेकिन सॉकर के प्रति यह जुनून,
या फ़ुटबॉल के प्रति, जैसा कि यूरोप में कहा जाता है, कुछ अलग ही है।
शुक्रिया, हेसूस।
- और गेम के लिए शुभकामनाएँ। - शुक्रिया।
तो, मैं ख़ुद एल ग्रैन डर्बी का अनुभव करना चाहता हूँ।
और अगर वह ग्रैंड यानी भव्य है, तो जहाँ मैं रहने वाला हूँ, वह और भी भव्य है।
होटल अलफ़ॉन्ज़ो 13वां।
ओह, गज़ब।
यहाँ मेरा स्वागत करने आए हैं मुख्य कंसीएर्ज़, ऐंटोनिओ।
यह एक बेहद शानदार दिखने वाली लॉबी है, हँ?
शुक्रिया। मैं आपका गाइड बनूँगा।
- बढ़िया। चलो शुरू करें। - ठीक है।
इस होटल के आर्किटेक्चर में मोरक्को का प्रभाव स्पष्ट दिखाई देता है,
जो बस लगभग 240 किलोमीटर दूर है,
यहाँ के ऊँचे मेहराब सीधे "कैसाब्लैंका" के किसी सीन से निकाले गए लगते हैं।
यह वाक़ई बहुत ख़ूबसूरत है।
इसे स्पेन के आख़िरी राजा ने बनवाया था,
साल 1931 में देश के एक गणतंत्र होने की घोषणा से पहले।
तो, राजा ने यह जगह बनवाई थी, लेकिन क्या वह कभी यहाँ रहे थे?
हाँ, कई बार।
और हमने आपके लिए राजा का सुइट तैयार किया है।
मैं एक आम आदमी हूँ जो राजा के लायक़ कमरे में रह रहा है।
इसी तरह लेवी की स्वीकृति की मोहर मिलती है।
मिस्टर लेवी, मैं आपको राजा का सुइट दिखाता हूँ।
अरे, गज़ब।
यह ठीक-ठाक है।
और यह हैं अलफ़ॉन्ज़ो 13वें।
यहाँ इससे बड़ी पेंटिंग नहीं लग सकती थी।
ऐसा महसूस होता है जैसे उसे वहाँ से उतार देना चाहिए
क्योंकि ऐसा लग रहा है जैसे वह नीचे देखकर राय बना रहे हैं।
और वह अहंकारी रवैया कोई आश्चर्य की बात नहीं है।
अलफ़ॉन्ज़ो बस 16 साल की उम्र में राजा बन गए थे।
पैनी नज़र है, है ना?
बेहद पैनी है।
लेकिन इन दिनों सबकी नज़रें इस पर टिकी हैं कि खेल के मैदान में कौन राजा बनेगा।
आपको फ़ुटबॉल पसंद है?
कल सबसे अच्छा गेम होने वाला है।
मैं पहले ही इस गेम के बारे में सुन चुका हूँ।
तुम किसका समर्थन करते हो?
सेविया का, ज़ाहिर है।
मुझे ख़ुशी है कि मैं यहाँ हूँ, पता है, जब यह होने वाला है।
सेविल और बेटिस के बीच यह ग्रैंड डर्बी
बहुत महत्वपूर्ण है।
मैं सॉकर के बारे में बहुत ज़्यादा नहीं जानता हूँ।
गुड मॉर्निंग!
लेकिन चूँकि यह यूरोप की समान भाषा प्रतीत होता है,
मैंने किसी से मिलने की योजना बनाई है
जो मुझे यह समझने में मदद करेगा कि यह सेविल में इतना महत्वपूर्ण क्यों है।
मैं अपनी स्थानीय टीम की जानकारी रखता हूँ और मैं वह जुनून समझता हूँ
जो फ़ैन्स अपने टीमों के प्रति महसूस करते हैं।
मतलब, मैं अपने चेहरे पर रंग नहीं पोतता हूँ, पता है।
मैं उन फ़ैन्स में से एक नहीं हूँ।
लेकिन पता है, एक चैंपियनशिप गेम में,
मैं खड़ा होकर उन्हें...
पता है, थंब्स अप दूँगा।
साठ हज़ार लोगों को बिठाने की क्षमता वाला बेनिटो वीयामारिन स्टेडियम
रियाल बेटिस बालॉम्पिए का घर है।
यह किसी थिएटर में मंच के पीछे जाने जैसा है।
यह देखना एक तरह से उत्साहजनक है जो ज़रूरी नहीं है कि भीड़ को दिखाई दे।
यह स्टेडियम सबसे पहले क़रीब सौ साल पहले बना था,
बेटिस के पारंपरिक श्रमिक-श्रेणी के समर्थकों के लिए।
यह शानदार है, है ना?
अगर यहाँ कुछ लोग सॉकर को अपना धर्म मानते हैं...
तो यह उनका कथीड्रल है।
सच कहूँ तो, मैं यहाँ ख़ुद की कल्पना कर सकता हूँ।
पता है, छोटा सा निकर,
फ़ैन्स ज़ोर-शोर से वाहवाही कर रहे हों।
लेवी! लेवी! लेवी!
यूजीन!
- हेक्टर! - कैसे हैं, मेरे दोस्त?
अठाईस साल का रियाल बेटिस डिफ़ेंडर, हेक्टर बेलेरिन आर्सेनल और बार्सेलोना जैसे
बड़े क्लबों और स्पैनिश राष्ट्रीय टीम के लिए भी खेल चुका है।
- मैंने सुना आप खेल सकते हैं। - गज़ब।
और अब वह इस नाचीज़ के साथ एक के मुक़ाबले एक खेलने वाला है।
- कैसा चल रहा है? सेविल में स्वागत है। - सब बढ़िया है।
बहुत-बहुत शुक्रिया।
और कैसा संयोग है कि मैं...
मैं यहाँ ठीक उसी समय आया हूँ जब यहाँ वह बड़ा मैच होने वाला है।
यह इतना प्रचंड क्यों है?
सब लोग या तो बेटिस या सेविल के फ़ैन हैं।
और परिवारों के बीच, वे अलग-अलग टीमों का समर्थन करते हैं
और उस दिन एक-दूसरे से नफ़रत करते हैं और फिर अगले दिन एक-दूसरे से प्यार करते हैं।
- यह गेम के कारण है। - यह गेम के कारण है।
आपने पहले कभी सॉकर खेला है?
अरे, नहीं।
क्योंकि मुझे लगता है कि अब जब हम यहाँ आ गए हैं,
शायद हमें पेनल्टी या वैसा कुछ मारना चाहिए?
वह दिलचस्प होगा।
वह बस एक बॉल को लात मारने की बात है। इतना मुश्किल भी नहीं होगा। क्या ख़्याल है?
- मेरे बैग में एक बॉल है। मैं अभी लाता हूँ। - अच्छा। ठीक है।
मैं हेक्टर के साथ बॉल से खेलने वाला हूँ।
अगर मेरा प्रदर्शन अच्छा रहा, तो हो सकता है वह बड़े खेल के लिए मुझे बुलाए।
तो, मैंने सुना है आप 44 नाप पहनते हैं।
- गज़ब। - हाँ।
हाँ, यहाँ फ़ुटबॉल में गेंद गोल होती है।
अमेरिका की तरह नहीं।
- हाँ। - पता नहीं आप लोग उसे फ़ुटबॉल क्यों कहते हैं,
क्योंकि यहाँ एक फ़ुट है और एक बॉल है।
वहाँ पर ऐसा नहीं होता है। क्योंकि मैं बस...
ख़ैर, हाँ, जानता हूँ। उन्हें उसे थ्रो बॉल कहना चाहिए।
ठीक है। तुम गोल पर जाओ। मैं इन्हें पहनकर आता हूँ।
मतलब, कितना अच्छा तोहफ़ा है।
मैं काफ़ी अर्थपूर्ण तरीके से फ़ुटबॉल में घुस रहा हूँ।
हाँ।
सबसे पहले, अगर स्कोर किया, तो कैसे जश्न मनाएँगे?
ओह, हाँ। ख़ैर...
आपका कोई डांस मूव है?
नहीं।
कल्पना कीजिए कि वहाँ विपक्ष के लोग हैं और आप उनसे कहना चाहते हैं,
जैसे, "देखो मैंने क्या किया है।" समझ रहे हैं?
मैं कूल्हे पर ऐसे हाथ रखूँगा और बस ऐसे इशारे करूँगा।
मुझे पता नहीं इसका क्या मतलब है लेकिन यह काफ़ी बढ़िया है। मैं शायद इसे अपना लूँगा।
- आप तैयार हैं? - हाँ।
- आप उसे उतार रहे हैं, हाँ? ठीक है। - ख़ैर, पता है,
मैं तुम्हारे लिए बहुत आसान नहीं बनाना चाहता हूँ।
अगर आपने स्कोर किया, तो आप जीत जाएँगे। अगर छूट गया, तो आप हार जाएँगे।
आप अपनी पूरी ज़िंदगी इस पल का इंतज़ार करते आए हैं।
आपने इसका जश्न मनाने का तरीका भी सोच लिया है।
ठीक है।
- देखा? - हाँ, वह बढ़िया था।
- यह आपका पहला गोल है? - यह मेरा पहले गोल है।
- कैसा लग रहा है? - बहुत अच्छा लगा।
मैंने सोचा था मैं बॉल को नेट के पास भी नहीं पहुँचा पाऊँगा।
मुझे आपको कुछ देना है।
क्योंकि...
आप एक गेम देखने नहीं जा सकते...
हे भगवान।
- हे भगवान। - ...अपनी बेटिस शर्ट के बिना।
गज़ब।
सेविया यूजीन लेवी
क्या बात है। यहाँ आओ, दोस्त।
शुक्रिया।
अब आप एक असली बेटिस फ़ैन हैं, मेरे दोस्त।
शुक्रिया।
ख़ैर, वह काफी ज़बरदस्त था। एकदम सुपरस्टार था।
और अगर तुमने गोल किया, तो मैं उम्मीद करता हूँ...
क्या होगा अगर उसने गोल किया और फिर कहा, "शुक्रिया, यूजीन।"
वह लाजवाब होगा।
सेविल की सॉकर दुश्मनी बहुत पुरानी है,
लेकिन इकलौता मतभेद नहीं है जो इस 2,000 साल पुराने शहर ने झेला है।
तो जब मैं यहाँ हूँ, और ज़्यादा एक्स्प्लोर ना करना मेरी ग़लती होगी।
- होज़े। - यूजीन।
- सेविया में स्वागत है। - शुक्रिया।
और स्थानीय टूर गाइड, होज़े ने मुझे यहाँ के नज़ारे दिखाने की पेशकश दी है।
तो अभी आप सेविया के सबसे पुराने हिस्से में खड़े हैं।
और यह दुनिया का सबसे बड़ा गॉथिक कथीड्रल है।
यह वाक़ई बहुत ख़ूबसूरत है।
लेकिन पता चला कि सेविल का इतिहास काफ़ी उथल-पुथल वाला रहा है।
तो यह एक मस्जिद हुआ करती थी
- और फिर इसे एक कथीड्रल में बदल दिया। - ठीक है।
सन् 711 ईसा पश्चात् में, उत्तर अफ़्रीकी मूरों ने रोमनों ने शहर छीन लिया था।
- हे भगवान। वह देखो ज़रा। - घोड़ों से संभलकर।
फिर ईसाइओं ने मूरों को बाहर निकाल दिया।
देखा? उथल-पुथल भरा।
तुम्हें इस जगह के बारे में बहुत-कुछ मालूम है।
हाँ, क्योंकि मेरे माता-पिता यहीं सेविया में पैदा हुए और पले-बढ़े हैं।
और मैं मॉन्ट्रियल में पला-बढ़ा हूँ।
ख़ैर, वह दिलचस्प है। तुम में कनाडा का एहसास है।
- हाँ, यह... - और तुम कनाडा में क्या कर रहे थे?
मैं हेयर और मेकअप आर्टिस्ट था और मैं फ़िल्म इंडस्ट्री में काम करता था।
शो बिज़नेस से भाग नहीं सकते हैं।
वह सब जगह है। यह यहाँ भी है। वह यहीं है।
यह स्पष्ट है कि पूर्व मेकअप आर्टिस्ट, होज़े
वाक़ई इस शहर को इसकी नींव तक जानता है।
यह मशहूर त्रिआना पुल है
जो सेविया और त्रिआना को अलग करता है।
वह एक मोहल्ला है, लेकिन वहाँ के लोग उसे अपना अलग शहर समझते हैं।
यह न्यूयॉर्क और ब्रुकलिन की तरह है।
मेरे ख़्याल से एक ऐसा समय था जब मैनहैट्टन वाले लोग ब्रुकलिन वाले लोगों को तुच्छ समझते थे।
पता है, मेरे ख़्याल से मुझे यहाँ वही एहसास हो रहा है।
और जब हमने पुल पार किया, हमें नावों का एक जत्था दिखाई दिया।
स्पैनिश जहाज़ों के बेड़े की तरह, लेकिन उससे छोटा और तोपों के बिना।
लोग चीख रहे हैं। वे रहे।
यह रेगाटा यानी दौड़ की प्रतियोगिता है।
इस समय यह सेविया और बेटिस की रोइंग टीमें हैं।
ये रहे। ज़रा देखिए।
तो यह काफ़ी प्रचंड प्रतिद्वंद्विता है।
हाँ। हाँ, यह है।
यह लाजवाब है। वे एक-दूसरे से मुक़ाबला करने का इंतज़ार नहीं कर सकते।
- मुझे त्रिआना के बारे में बताओ। - वह श्रमिकों का क़स्बा था।
वह साँड़ से लड़ने वालों, फ़्लेमेंको डांसर, जिप्सियों के लिए जाना जाता है।
तो फ़्लेमेंको करने वाले श्रमिक वर्ग से आते हैं।
- क्या यह सही है? - हाँ। बिल्कुल।
उसमें सभी संस्कृतियों का मिश्रण है।
जैसा मुझे समझ आ रहा है, यहाँ लोगों में ज़्यादा उत्साह है।
घमंडी लोग उस तरफ़ हैं।
लेकिन मैं यहाँ समय बिताऊँगा।
सुनो, मैं अपनी भावनाएँ ज़ाहिर करने के लिए नहीं जाना जाता हूँ,
लेकिन अब जब मुझे फ़ुटबॉल से प्यार हो ही चुका है,
मैं सेविल के दूसरे बड़े जुनून से प्रभावित होने के लिए तैयार हूँ।
चलो फ़्लेमेंको करें।
फ़्लेमेंको रोमा लोगों की लोक परंपराओं से उत्पन्न हुआ है।
वह उग्र, भावनात्मक और विस्फोटक है।
मुझे शायद होज़े को आगाह करना पड़े कि यह कनाडा में नहीं है।
हमारे पास सबसे जुनूनी बीबर है।
तो आप अपना पहले फ़्लेमेंको शो देखने के लिए तैयार हैं?
- हाँ। मैं उत्साहित हूँ। - हाँ?
और अगर आपको लगे कि आप नाचना चाहते हैं, आप कह सकते हैं, "ओले! "वामोस" यानी शाबाश!"
उम्मीद है मैं इकलौता नहीं होऊँगा जो ओले कहेगा।
- वह... - ये लोग भी करेंगे।
पता है, वह अच्छा नहीं होगा। होगा क्या?
बस एक व्यक्ति ओले कहे तो।
जब पहली बार उसने मंच पर अपना पैर ठोका, मैं अपनी सीट से कूद पड़ा था।
मैं उससे डर गया था।
"वामोस!"
मुझे पता नहीं था वह इतना तीव्र होता है।
वे ऐसा माहौल बनाते हैं जिससे एक दर्शक के रूप में
आपका जुनून और उत्साह बाहर निकलकर आता है।
और वह प्रतिभा है।
ओले!
मैं ऐसा मान रहा हूँ। मुझे नहीं पता, हो सकता है वे बहुत बुरे कलाकार हैं।
हो सकता है उनका प्रदर्शन बहुत बुरा हो और मुझे पता भी नहीं चलेगा।
मैंने वह पहले कभी नहीं देखा है।
शाबाश।
और उन चीज़ों की बात पर जो मैंने पहले कभी नहीं देखी हैं...
यह उस बड़े मैच वाले दिन की सुबह है।
बेटिस बनाम सेविया।
मैं यहाँ हेक्टर के लिए आया हूँ। बेटिस के लिए आया हूँ।
पूरी तरह से हरा।
पिछले सीज़न में, 20 करोड़ से भी ज़्यादा यूरोपियन एक फ़ुटबॉल गेम देखने गए थे,
जिससे वह सच में इस महाद्वीप के सबसे बड़े जुनूनों में से एक बन जाता है।
और जब फ़ैन इकट्ठा होते हैं,
आप हवा में मानसिक उत्तेजना सूंघ सकते हैं।
कम से कम, मुझे उम्मीद है यह मानसिक उत्तेजना की महक है।
ख़ैर, यह शहर पागल हो रहा है।
यहाँ घोड़ों पर सवार पुलिसवाले हैं। वे किसी चीज़ के लिए तैयार हो रहे हैं।
मुझे बेटिस स्टेडियम में आमंत्रित किया गया है...
"वामोस!"
...फ़ुटबॉल कमेंटेटर सेमरा द्वारा...
- हैलो। "ओला!" - सेमरा!
...जो मुझे एल ग्रैन डर्बी की तीव्रता में डुबोना चाहती है।
- तो मैंने स्पैनिश हैलो किया। - यह बढ़िया है।
मैं वाक़ई उत्साहित हूँ कि आप यह अनुभव करने वाले हैं।
यह सच में सेविल में साल का सबसे बड़ा दिन है।
- आपने यहाँ आने के लिए सही दिन चुना है। - और मैं यहाँ हूँ।
तो यहाँ क्या हो रहा है?
बेटिस के फ़ैन्स, असल में वे यहाँ अपनी टिकटें लेने आए हैं
और फिर पुलिस उन्हें शहर के दूसरी ओर
दो किलोमीटर दूर स्टेडियम तक पैदल ले जाती है।
दिल थाम लीजिए। वे आ रहे हैं।
वे आ रहे हैं। वे आ रहे हैं। पीछे हट जाइए।
क्या ख़्याल है आपका? यह शानदार है, है ना?
यह पागलपन है।
यहाँ बहुत सारे लोग एक समान लक्ष्य के लिए कुछ ज़्यादा ही उत्साहित हैं।
जीतने के लिए। सेविल को हारने के लिए।
और अचानक उत्साह की एक और लहर दौड़ जाती है।
हमेशा हरा
ये सारे फ़ैन्स स्टेडियम जा रही बस पर सवार
खिलाड़ियों की एक झलक देखने के लिए दौड़ रहे हैं।
वह बहुत तीव्र था।
यहाँ डर्बी की टिकटें मिलना मुश्किल है,
मेरे जैसे लंबे समय से बेटिस फ़ैन के लिए भी।
तो हम समर्थकों की एक स्थानीय बार में मैच देखने जा रहे हैं, जिसे "पेन्या" कहते हैं।
हाँ!
इसकी स्थापना 1927 में हुई थी
और यह मेरी नई शर्ट को दिखाने के लिए एकदम परफ़ेक्ट जगह है।
चलो!
ठीक है। यह शुरू हो रहा है।
यह ऐतिहासिक प्रतिद्वंद्विता 117 साल पुरानी है।
तो यह एक मैच है जो बेटिस और मेरा नया दोस्त हेक्टर...
जीतने के लिए दृढ़ हैं।
- वह हेक्टर है! - वह रहा आपका दोस्त।
हेक्टर! हाँ!
वह आपका दोस्त है। वह आपका दोस्त है!
हाँ!
बेलेरिन!
और जब मैंने सोचा कि वह उससे बेहतर नहीं हो सकता था...
वह मारा!
तुमने देखा उसने क्या किया?
उसने इशारा किया।
वह मैंने उसे सिखाया था।
उसने सच में गोल करने के बाद मेरा वाला इशारा इस्तेमाल किया।
पता है?
बहुत प्यारा है।
उन्होंने ठुकरा दिया।
उन्होंने ठुकरा दिया?
ख़ैर, फिर भी उसके नाम चियर्स, हे?
हेक्टर का गोल ऑफ़साइड होने के कारण ठुकरा दिया गया।
लेकिन यह उत्साह की बस शुरुआत ही है।
और इससे पहले कि मुझे पता चलता, मेरा कैनेडियन आत्मसंयम मुझे पूरी तरह से छोड़ चुका था।
ओले!
हाँ!
चलो!
जब वह गोल मारा गया, मैं सच में कूदा और चीखा था।
और मैं उन लोगों के साथ हाई-फाइव कर रहा था जिन्हें मैं वहाँ जानता भी नहीं था,
जैसे मैं किसी ब्लू जेज़ के गेम में करता।
तो शायद उस पल में, मैं गेम की भावना में बह गया था।
लेकिन मैं कड़वे अनुभव से जानता हूँ कि स्पोर्ट निर्दयी हो सकता है।
नहीं!
और यह दोबारा साबित भी हो गया।
ख़ैर, यह टाई हो गया।
बेटिस! बेटिस!
यह मेरी अपेक्षा से कहीं ज़्यादा बेहतर गेम है।
बढ़िया गेम, बढ़िया गेम।
हमें जीतना चाहिए था।
मुझे सॉकर में बेटिस को अपनी टीम के रूप में फॉलो करना शुरू करना होगा।
घर पहुँचने के बाद मुझे इस शाम की बहुत अच्छी यादें रहेंगी।
और उसमें ज़्यादा समय नहीं लगेगा, क्योंकि यह और दक्षिण में सफ़र के लिए निकलने से पहले
सेविल में मेरी आख़िरी रात है।
इस शहर के लोग काफ़ी महत्वकांक्षी हैं।
यहाँ फ़्लेमेंको के लिए उतना ही जुनून है जितना फ़ुटबॉल के लिए है।
तो यह चीज़ में अपना पूरा जी-जान लगा देना है।
मेरे ख़्याल से यह एक समान बात है।
सीधे यूरोप के छोर पर, तट की ओर जाने से पहले,
मैं अपने सफ़र में एक आख़िरी स्टॉप लेना चाहता हूँ।
और किसी ऐसे के लिए, जो आपको याद होगा,
एक समय पर बहुत अनिच्छुक मुसाफ़िर था,
ऐसा उत्साह महसूस करना एक नया अनुभव है।
मैं प्लेटफॉर्म 12 ढूँढ रहा हूँ।
हालाँकि अभी भी मैं आसानी से खो जाता हूँ।
मुझे सच में ट्रेन बहुत पसंद हैं।
मैं उनसे पर्याप्त सफ़र नहीं करता हूँ।
ज़ाहिर है, अब वे पहले जैसी नहीं होती हैं।
यह मेरे लिए एक बड़ा परिवर्तन है,
लेकिन मैं सफ़र का भी उतना ही आनंद लेने लगा हूँ
जितना कि अपने गंतव्य पर पहुँचने का।
कुछ ही घंटों की दूरी पर स्थित मैलगा पहाड़ों में
ऐन्डालूसिया के सबसे दार्शनिक स्थलों में से एक है।
लेकिन उसका आनंद लेने के लिए,
मुझे पता लगाना होगा कि मैं सच में कितना रोमांचकारी बन गया हूँ।
"किंग्स लिटिल पाथ।"
ख़ैर, कहते हैं उसका बेहद शानदार नज़ारा होता है।
ट्रेन का एक लंबा सफ़र करने लायक़।
वहाँ पहुँचने का अच्छा तरीका है।
एल कैमिनिटो डेल रे, जैसा कि यहाँ इसे कहा जाता है,
स्पेन के सबसे लोकप्रिय पर्यटन स्थलों में से एक है।
यहाँ हर साल 3,00,000 से ज़्यादा पर्यटक अपनी हिम्मत की परीक्षा लेने आते हैं,
देश के सबसे अच्छे नज़रों में से एक को देखने के लिए
क़रीब 2,400 फ़ीट गहरी खाई के किनारे पर चलते हैं।
यह हेल्मेट अच्छा लग रहा है। इस समय मुझे तबियत ठीक नहीं लग रही है।
बेहतर होगा यह अच्छा नज़ारा हो।
क्या पीछे मुड़ने के लिए बहुत देर हो चुकी है?
मैं बस इसलिए पूछ रहा हूँ क्योंकि यह रास्ता क़रीब आठ किलोमीटर लंबा है,
लेकिन बस तीन फ़ीट चौड़ा है।
ओह, गज़ब। ठीक है।
बस पट्टों के बीच से नीचे मत देखना।
ठीक है।
शुरुआत में, यह रास्ता कर्मचारियों के आने-जाने के लिए बना था,
ताकि वे दो हाइड्रोइलेक्ट्रिक स्थलों के बीच आ-जा सकें।
हे भगवान।
इसके आधुनिकरण से पहले,
इसे पृथ्वी का सबसे ख़तरनाक रास्ता कहा जाता था।
तो, जो भी आधुनिकरण हुआ है, मैं प्रार्थना कर रहा हूँ कि वह अच्छा था।
पहली चरमराहट सुनते ही मैं वापस लौट जाऊँगा।
मुझे यक़ीन है कि यहाँ का नज़ारा शानदार होगा
और मैं उम्मीद करता हूँ कि एक दिन मैं उसे देख पाऊँगा।
इसका तरीका यह है कि नीचे मत झाँकना।
लेकिन पता चला,
सामने देखना भी इतना आसान नहीं है।
हे भगवान।
मैं लगभग पहुँच गया हूँ इस दर्शन मंच तक,
और वहाँ पहुँचने का इकलौता रास्ता इस पारदर्शी पुल को पार करना है।
और मुझे वाक़ई डर लग रहा है कि वहाँ नीचे क्या है।
पता है?
दो साल पहले, मैं यहाँ किसी हाल में नहीं आता।
पिछले साल कोस्टा रिका में झूलते पुल को पार करते समय
अपने डर का सामना करने के बाद, अब मुझे ऊँचाई से डर नहीं लगता है।
और अगर आप उस पर विश्वास करते हैं, तो भगवान आपका भला करे।
हे भगवान।
गज़ब। हे भगवान।
सच में, जब मैंने पहली बार इस पुल को देखा था,
मेरी ज़बान पर "नहीं" बस सामने ही रखा था।
इसने मेरी परीक्षा ली है।
अगर मेरा हाथ खाली होता, तो मैं अपनी पीठ ठोकता।
लेकिन अभी मैंने दोनों हाथों से ख़ुद को सहारा दिया हुआ है।
मुझे बताया गया है कि दर्शन मंच से ऐन्डालूसिया के कुछ सबसे अच्छे नज़ारे दिखाई देते हैं।
हे भगवान।
वह रहा।
मुझे यह नहीं बताया गया था कि यह पूरी तरह से पारदर्शी है।
सब ठीक है।
हाँ।
तुम्हें कैसा लग रहा है?
ख़ैर, मैं काँच के फ़र्श पर नहीं चलने वाला हूँ,
लेकिन यह शहर का सबसे अच्छा नज़ारा है और यह पूरा हो गया।
इसे अपनी बकेट लिस्ट से हटा सकता हूँ।
मैंने यहाँ आकर इसे देख लिया।
चलो देखते हैं आगे और क्या है।
ठीक है। चलो चलें।
मुझे देखो। मैंने हाथ छोड़ रखे हैं।
मेरे ख़्याल से यह कह सकते हैं कि मेरे पुराने रूप ने सीधी खाई पर चढ़ाई के लिए
मना कर दिया होता, पूरे महाद्वीप की तो बात ही छोड़ दीजिए।
और हालाँकि मैं अभी भी थोड़ा सावधान रहता हूँ,
मैं हमेशा से ऐसा नहीं था।
बचपन में, मैंने ट्रेनों पर बहुत सफ़र किया है और मुझे वह बहुत पसंद था।
मुझे याद है मैं क़रीब आठ साल का था, सफ़र करके न्यूयॉर्क आया था।
अपने शहर, हैमिल्टन से और वह बहुत रोमांचक था।
वह मुझे हमेशा याद रहा है।
ज़िंदगी के सफ़र में कहीं,
मैंने रोमांच का वह एहसास कहीं खो दिया होगा।
लेकिन यूरोप में कुछ ऐसी बात है,
जो मेरे यौवन का वह आत्मविश्वास वापस ला रही है।
मैं बस उम्मीद करता हूँ कि मैं सही दिशा में जा रहा हूँ।
महाद्वीप में एकदम उत्तर से शुरुआत करने के बाद,
मैं घूमता-फिरता अपने सफ़र के आख़िरी पड़ाव पर पहुँच गया हूँ।
यूरोप के भूभाग का सबसे दक्षिणी बिंदु, तरीफ़ा का तटीय शहर।
मैं एक बदला हुआ इंसान महसूस कर रहा हूँ।
और बस मैं ही नहीं हूँ जिसने इस पर ध्यान दिया है।
पता है, 76 साल की उम्र में मेरा दोबारा जन्म हुआ है।
मेरी पत्नी, डेब को लगता है कि यह सच में मेरे साथ होने वाली
शायद सबसे अच्छी बात है।
उससे मिलने के अलावा।
ये फिर से रोमन थे
जिन्होंने पहली सदी में तरीफ़ा को स्थापित किया था।
और कोई आश्चर्य की बात नहीं है।
यह शहर एक अविश्वसनीय सीमा पर स्थित है।
यह सच में बहुत शानदार है।
यह यहाँ लिखा हुआ है।
वह भूमध्य सागर है।
वह अटलांटिक महासागर है।
इतनी दूर आने के बाद,
मेरे और अफ़्रीकी महाद्वीप के बीच
बस 13 किलोमीटर दूरी का पानी है।
- आइए, बैठिए। - बढ़िया।
यह बहुत शानदार होने वाला है।
तो मैं ख़ुद को क़रीब से देखने से रोक नहीं पाया।
यह एक अच्छा दिन है।
पानी पर जाने के लिए एक अच्छा दिन है।
ग्रीक पौराणिक कथाओं में, हरक्यूलिस के स्तंभों को,
जिन्हें अब हम रॉक ऑफ़ जिब्राल्टर और मोरोक्को के माउंट हैचो के रूप में जानते हैं,
ज्ञात दुनिया का छोर माना जाता था।
ख़ैर, वहाँ अफ़्रीका है।
यह बहुत क़रीब है।
सच कहूँ तो, मुझे यक़ीन ही नहीं हो रहा कि मैं कहाँ हूँ।
और मेरे सफ़र में चार चाँद लगाने के लिए, यूरोप के पास मेरे लिए एक आख़िरी सरप्राइज़ है।
और वे वहाँ हैं।
एकदम सीध में।
जिज्ञासु पायलट व्हेलों का एक झुंड।
वहाँ। वहीं है। ठीक वहीं है।
अरे, गज़ब।
गज़ब। वह एकदम ऊपर आ गई।
वह सुना?
नाव के आसपास बहुत बातचीत हो रही है।
मेरे ख़्याल से वे मुझे पहचानती हैं।
मुझे पता नहीं।
यूरोप में "अमेरिकन पाई" काफ़ी मशहूर हुई थी, पता है।
ख़ैर, वह एक बहुत लोकप्रिय फ़िल्म थी। मतलब, हो सकता है इन्होंने देखी हो।
यह लाजवाब है।
यह ओंटारियो की तरह नहीं है।
यह तो मानना पड़ेगा।
इस सफ़र की शुरुआत करने के पहले,
मैं यूरोप में बस पैरिस, लंदन और रोम जैसे बड़े शहरों को जानता था।
हाँ।
ऐसा लगा जैसे वे अलविदा कहने के लिए ऊपर आई थीं।
लेकिन लीक से हटकर सफ़र करने के लिए हिम्मत जुटाने के बाद
और अपने लंबे समय से सो रहे रोमांच के एहसास को अपनाने के बाद...
देखो।
...यूरोप में मेरे समय ने मुझे सिर्फ़ यादों से बढ़कर कुछ दिया है।
इसने मुझे मेरी सारी अपेक्षाओं से बढ़कर समृद्ध किया है।
मुझे नहीं लगता आमतौर पर मैं यहाँ आता।
पता है, बाहर निकलना अच्छा है।
बस एक जगह को देखते रहने के बजाय बाहर आना अच्छा है।
उस दुनिया से दोबारा परिचित होने के लिए, जिसमें आप रह रहे हैं,
कभी ज़्यादा देर नहीं हुई होती है, पता है?
मैं बदल रहा हूँ।
तो, किसे पता?
हो सकता है मुझमें अभी एक सफ़र बाकी हो।
उप-शीर्षक अनुवादक : मीनू